Jens Christian Olsen

Jens Christian Olsen (født 13. november 1901 på Toftir, død 20. november 1963 i Tórshavn) var en færøysk politiker (Sb.), skipper og fiskevraker.

Han var innvalgt på Lagtinget fra Eysturoy fra 1940 til 1945, møtte fast som varamann for regjeringssjef Andrass Samuelsen fra 1948 til 1950, og var på nytt innvalgt på eget mandat fra 1950 til sin død i 1963. Olsen var Lagtingets sekretær og formann i Lagtingets fiskerikomité.

Olsen var medlem av sognestyret (kommunestyret) i Nes fra 1939 til 1946 og fra 1955 til 1963, i flere år som formann. Han var medlem av forstanderskapet i Færø Amts Sparekasse.

Han engasjerte seg også i misjons- og avholdsarbeid, blant annet som formann i Blå Kors på Færøyene.

Jens Christian Olsen var, fra to ulike ekteskap, far til lagtingsmennene Jógvan I. Olsen og Alfred Olsen.

Referanser 

Færøyske lagtingsmedlemmer
Færøyske borgermestre
Færøyske sjøfolk
Personer fra Toftir
Portal:Færøyene/artikler